Ջոնսոն Ռենդի

**Ռենդալ Դեյվիդ Ռենդի Ջոնսոն** (), ամերիկացի պրոֆեսիոնալ բեյսբոլիստ, որը հանդես է եկել Բեյսբոլի գլխավոր լիգայում որպես փիթչեր։ Բեյսբոլի գլխավոր լիգայում 22 մրցաշրջանի ընթացքում խաղացել է «Մոնրեալ Էքսպոս», «Սիեթլ Մարիներս», «Հյուսթոն Ասթրոս», «Արիզոնա Դայմոնդբեքս», «Նյու Յորք Յանկիս» և «Սան Ֆրանցիսկո Ջայենթս» ակումբներում։ Հանդիսանում է 300 հաղթանակների ակումբի անդամ։

Ջոնսոնն ուներ MLB-ի պատմության մեջ ամենաարագ ֆաստբոլներից մեկը։ Նրա նետումների արագությունը հաճախ գերազանցել է 100 մղոնը մեկ ժամում (160 կմ/ժ)։ Հինգ անգամ նվաճել է Սայ Յանգի մրցանակը, երկու անգամ խաղացել է նոու-հիթերներում, իսկ 2004 թվականի մայիսի 18-ին խաղացել է կատարյալ խաղ՝ դառնալով 17-րդը MLB-ի պատմության մեջ և լիգայի պատմության մեջ ամենատարեց խաղացողը, որը հասել է նման ձեռքբերման (40 տարեկան)։

2015 թվականին ընդգրկվել է Բեյսբոլի փառքի սրահում:

## Մասնագիտական կարիերա
### Մոնրեալ Էքսպոս (1988-ից 1989 թվականներ)
Ջոնսոնն ընտրվել է 1985 թվականի MLB դրաֆթի երկրորդ փուլում «Մոնրեալ Էքսպոս» ակումբի կողմից։ MLB-ում իր նորամուտը նշել է 1988 թվականին։

### Սան Ֆրանցիսկո Ջայենթս (2009 թվական)
2008 թվականի դեկտեմբերի 26-ին Ջոնսոնը մեկ տարվա պայմանագիր է կնքել «Սան Ֆրանցիսկո Ջայենթս» ակումբի հետ, որի համաձայն նա պետք է ստանար երաշխավորված 8 միլիոն դոլար՝ լավ խաղի համար 2,5 միլիոն դոլար բոնուս ստանալու և որպես պարգև 2,5 միլիոն դոլար բոնուս ստանալու հնարավորությամբ: Հունիսի 4-ին՝ «Վաշինգտոն Նեյշնլս» ակումբի նկատմամբ տարած հաղթանակից հետո, Ջոնսոնը դարձել է 300 հաղթանակների ակումբի քսանչորրորդ անդամը: 2009 թվականի հուլիսի 28-ին տեղափոխվել է վնասվածքների ցուցակ՝ ուսի վնասվածք ստանալուց հետո: Սեպտեմբերի 6-ին տեղափոխվել է հիմնական կազմ: Սեպտեմբերի 18-ին Ջոնսոնը վերջին 4 տարում առաջին անգամ հանդես է եկել որպես ռելիֆ փիթչեր՝ խաղալով 3 ելք «Լոս Անջելես Դոջերս» ակումբի դեմ։ Այդ պահին, 46 տարեկան հասակում, նա երկրորդ ամենատարեց խաղացողն էր MLB-ում Ջեյմի Մոյերից հետո:

2010 թվականի հունվարի 5-ին Ջոնսոնը հայտարարեց խաղային կարիերան ավարտելու մասին: «Մարիներս» ակումբը նրան հրավիրել է կատարելու առաջին պատվավոր նետումը «Սիեթլ Մարիներս» նոր մարզադաշտի՝ «Սեֆիկո ֆիլդի» բացման խաղում, որը տեղի է ունեցել 2010 թվականի ապրիլի 12-ին: 2012 թվականի հունվարի 17-ին Ջոնսոնն ընդգրկվել է «Մարիներս» փառքի սրահում: «Դայմոնդբեքս» ակումբը հրավիրել է նրան և Կուրտ Շիլինգին կատարելու արարողակարգային նետումներ «Արիզոնա Դայմոնդբեքսի» 2001 թվականի Համաշխարհային սերիայում «Նյու Յորք Յանկիսի» ակումբի նկատմամբ տարած հաղթանակի տասնամյակի տոնակատարության ժամանակ:

## Անձնական կյանք
Ջոնսոնն ու իր կինը՝ Լիզան, ունեն չորս երեխա՝ Սեմմին, ով ծնվել է 1994 թվականին, Թաները, ով ծնվել է 1996 թվականին, Ուիլոուն, ով ծննվել է 1998 թվականին և Ալեքսանդրիան, ով ծնվել է 1999 թվականին: Նախորդ հարաբերություններից՝ ունի նաև դուստր Հիզեր Ռենե Ռոսզելը, ով ծնվել է 1989 թվականին:

Խաղային կարիերան ավարտելուց հետո Ջոնսոնը սկսել է պրոֆեսիոնալ լուսանկարչությամբ զբաղվել:

## Ծանոթագրություներ

## Արտաքին հղումներ

* Статистика на сайте MLB.com
* 
* Randy Johnson Video on ESPN Video Archive
* Box score of Johnson’s perfect game
* Randy Johnson Video on FoxSports Video Archive
* CBS Player Page
* Randy Johnson: Countdown to 300 Wins

Կատեգորիա:20-րդ դարի ամերիկացիներ
Կատեգորիա:21-րդ դարի ամերիկացիներ
Կատեգորիա:ԱՄՆ
Կատեգորիա:Ամերիկացի բեյսբոլիստներ
Կատեգորիա:Ամերիկացի լուսանկարիչներ
Կատեգորիա:Ամերիկացիներ
Կատեգորիա:Ամերիկացիներ գերմանական սերմամբ
Կատեգորիա:Անձինք Կալիֆոռնիայից
Կատեգորիա:Ապրող անձինք
Կատեգորիա:Բեյսբոլ
Կատեգորիա:Հարավային Կալիֆոռնիայի համալսարանի շրջանավարտներ